
	Nr.p.k.
	Projekta redakcija
	Iebildums / Priekšlikums
	Autors

	1.
	Noteikumu konsolidētā versija
16.1. saimnieciskās darbības veicējiem, kuri darbojas Komisijas regulas Nr. 2023/2831 1. panta 1. punkta "a", un "c" apakšpunktā minētajās nozarēs, “b” un “d” apakšpunktā minētajās nozaru darbībās vai “e” un “f” apakšpunktā minētajās darbībās;
	Iebildums
Vēršam uzmanību, ka de minimis atbalstu nepiešķir Regulas Nr.2023/2831 1.panta 1.punkta a), b), c) un d) apakšpunktā noteiktajām nozarēm un Regulas Nr.2023/2831 1.panta 1.punkta e) un f) apakšpunktā noteiktajām darbībām, tādēļ lūdzam atbilstoši precizēt noteikumu 16.1.apakšpunkta redakciju.
Papildus vēršam uzmanību, ka noteikumu 16.1.apakšpunkts dublē noteikumu 25.punktā noteikto, līdz ar to aicinām dzēst noteikumu 25.punktu. 
Piedāvātā redakcija
-
	Kerolaina Pastare (FM)

	2.
	Noteikumu konsolidētā versija
24. Komisijas regulas Nr. 2023/2831 2. panta 2. punktā noteiktajam vienam vienotam uzņēmumam izsniegtā de minimis atbalsta kopējā summa nedrīkst pārsniegt Komisijas regulas Nr.  2023/2831 3. panta 2. punktā noteiktos ierobežojumus par saņemto de minimis atbalstu pēdējo trīs gadu periodā, skaitot no de minimis atbalsta piešķiršanas dienas, atbilstoši normatīvajiem aktiem par de minimis atbalsta uzskaites un piešķiršanas kārtību.
	Iebildums
Ņemot vērā, ka piešķirot de minimis atbalstu, ir jāpārbauda, vai plānotais atbalsta apmērs kopā ar iepriekš piešķirto atbalstu nepārsniedz Komisijas regulas Nr.2023/2831 3.panta 2.punktā noteikto maksimālo de minimis atbalsta apmēru, aicinām precizēt noteikumu 24.punktu, izsakot to, piemēram, šādā redakcijā: “Piešķirot de minimis atbalstu, atbalsta sniedzējs pārbauda, vai plānotais de minimis atbalsts kopā ar iepriekšējos trīs gados, skaitot no atbalsta piešķiršanas dienas, saņemto de minimis atbalstu viena vienota uzņēmuma līmenī nepārsniedz Komisijas regulas Nr.2023/2831 3.panta 2.punktā noteikto maksimālo de minimis atbalsta apmēru.”.
Papildus atkārtoti lūdzam papildināt anotāciju ar informāciju par to, ka Komisijas regulas Nr.2023/2831 ietvaros trīs gadu laikposms ir jāvērtē kā slīdošs periods un attiecībā uz katru jaunu de minimis atbalsta piešķiršanu jāņem vērā de minimis atbalsta kopsumma, kas piešķirta iepriekšējos trīs gados.
Piedāvātā redakcija
-
	Kerolaina Pastare (FM)

	3.
	Noteikumu konsolidētā versija
31.2 Ja saimnieciskās darbības veicējs vienlaikus darbojas vienā vai vairākās nozarēs vai veic citas darbības sfērās, kas minētas šo noteikumu 16.punktā, kas neietilpst Komisijas regulas Nr. 2023/2831 darbības jomā, tas nodrošina šo nozaru darbību vai izmaksu nodalīšanu saskaņā ar Komisijas regulas Nr. 2023/2831 1. panta 2. punktu.
	Iebildums
Lai no noteikumu projekta viennozīmīgi būtu skaidrs atbalsta saņēmēja pienākums nodrošināt atbalstāmo nozaru darbību un finanšu plūsmu nodalīšanu no neatbalstāmajām nozarēm, lūdzam noteikumu 31.2 punktu izteikt, piemēram, piedāvātā redakcijā. Aicinām atbilstoši precizēt arī anotācijā ietverto informāciju.
Piedāvātā redakcija
31.2 Ja saimnieciskās darbības veicējs darbojas 16.1.apakšpunktā minētajās neatbalstāmajās nozarēs, de minimis atbalstu drīkst piešķirt tikai tad, ja atbalsta pretendents nodrošina nozaru darbību nodalīšanu vai uzskaites nodalīšanu, lai saskaņā ar Komisijas regulas Nr.2023/2831 1.panta 2.punktu darbības izslēgtajās nozarēs negūst labumu no de minimis atbalsta, ko piešķir saskaņā ar Komisijas regulu Nr.2023/2831. Ja saimnieciskās darbības veicējs vienlaikus darbojas vienā vai vairākās nozarēs, kas minētas šo noteikumu 16.2.-16.11.apakšpunktā, de minimis atbalstu drīkst piešķirt tikai tad, ja tas nodrošina šo nozaru darbību vai uzskaites nodalīšanu.".
	Kerolaina Pastare (FM)

	4.
	Anotācija (ex-ante)
Anotācijas (ex-ante) nosaukums
	Priekšlikums
Ņemot vērā Ekonomikas ministrijas (turpmāk - EM) MK noteikumu projekta izziņas 7.punktā sniegto skaidrojumu, ka MK noteikumu grozījumi MK 2017. gada 5. septembra noteikumos Nr. 383 "Noteikumi par garantijām saimnieciskās darbības veicējiem konkurētspējas uzlabošanai" neparedz izmaiņas programmas novērtējumā, ko EM iesniedza Finanšu ministrijai un MK apstiprināja 2023.gada 5.septembrī, un vienlaikus, lai nodrošinātu atbilstību Attīstības finanšu institūcijas likuma 12.panta trešajā un ceturtajā daļā noteiktajam, lūdzam EM arī MK noteikumu projekta anotācijā apliecināt, ka noteikumu projektā ietvertie grozījumi neietekmē apstiprināto programmas rādītāju novērtējumu.
Piedāvātā redakcija
-
	Aija Paleja (FM)

	5.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums
Ņemot vērā, ka tiek palielināta de minimis atbalsta kopsumma, kas saskaņā ar Komisijas Regulas Nr. 2023/2831 3.panta otro daļu var sasniegt 300 000 euro apmēru, lūdzam sniegt skaidrojumu, vai šis palielinājums rada ietekmi uz iznākuma rādītāju "Ar finanšu instrumentiem atbalstītie uzņēmumi" (1.2.2.2.pasākuma ietvaros līdz 2029.gada beigām plānots atbalstīt 60 uzņēmumus, bet 1.2.3.4.pasākumā - 200 uzņēmumus). Attiecīgi lūdzam pārskatīt 1.2.2. un 1.2.3.SAM rādītāju pasēs sniegtos rādītāju aprēķinus un nepieciešamības gadījumā iesniegt grozījumu priekšlikumus Eiropas Savienības kohēzijas politikas programmai 2021.–2027.gadam.
Piedāvātā redakcija
-
	Andrejs Zambžetskis (FM)

	6.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums
Lūdzam papildināt anotācijas 1.3.sadaļu ar izvērtējumu par grozījumu ietekmi uz:
1) īstenošanā esošajiem projektiem, t.i., vai būs nepieciešami grozījumi noslēgtajos līgumos;
2) projektu iesniegumiem, kuri atrodas vērtēšanas procesā;
3) iesniegtiem projektu iesniegumiem, kuru vērtēšana vēl nav uzsākta;
4) projektu iesniegumiem, kas vēl nav iesniegti, taču tiek izstrādāti.
Anotācijā ir jābūt ietvertai arī informācijai, ka ir plānota visu projektu iesniedzēju (arī gala labuma guvēju) informēšana par grozījumiem, pēc to apstiprināšanas MK un grozījumu ietekmi uz to plānotajiem projektiem.
Attiecībā uz īstenošanā esošajiem projektiem, anotācijā jābūt ietvertai informācijai, ka tiks izvērtēta nepieciešamība veikt grozījumus projektā.
Gaidījumos, kad ierosinātajiem grozījumiem nav ietekmes uz atlases kārtu, šai informācijai arī ir jābūt iekļautai anotācijā, lai nodrošinātu liecības, ka grozījumu ietekmes izvērtējums ir veikts un ir nodrošinātas audita liecības informācijas izsekojamībai.
Piedāvātā redakcija
-
	Andrejs Zambžetskis (FM)

	7.
	Anotācija (ex-ante)
2.2.4. uz mazajiem un vidējiem uzņēmējiem:
	Priekšlikums
Ņemot vērā, ka atbalstu saskaņā ar Komisijas regulu Nr.2023/2831 atbalsta pretendenti var saņemt tikai tādā gadījumā, ja tie kvalificējas nosacījumiem, kas izriet no Komisijas regulas Nr.2023/2831, lūdzam precizēt anotācijas 2.2.4 sadaļā ietverto informāciju “Atbalstu varēs saņemt arī tie komersanti, kas iepriekš kvalificējās zem Komisijas Regulas Nr. 1407/2013 (atbalsta kopsumma 200 000 EUR) nepārsniedzot trīs gadu periodā viena vienam vienotam uzņēmumam 300 000 EUR.”, piemēram, izsakot to šādā redakcijā: “Atbalstu varēs saņemt arī tie komersanti, kas iepriekš kvalificējās zem Komisijas Regulas Nr. 1407/2013, ja atbalsta sniedzējs, piešķirot de minimis atbalstu, konstatēs, ka komersants uz atbalsta piešķiršanas brīdi atbildīs visām Komisijas regulas Nr.2023/2831 prasībām”.
 
Piedāvātā redakcija
-
	Kerolaina Pastare (FM)



